TMCP-র ছাত্রপরিষদের প্রতিষ্ঠা দিবসেই পরীক্ষা কলকাতা বিশ্ববিদ্যালয়ের,ছাত্রছাত্রীদের জন্য চালু হেল্পলাইন নম্বর

কলকাতা: তৃণমূল ছাত্রপরিষদের প্রতিষ্ঠা (TMCP’s foundation day) দিবসের দিনই হচ্ছে কলকাতা বিশ্ববিদ্যালয়ের পরীক্ষা। ছাত্রপরিষদের প্রতিষ্ঠা দিবস উপলক্ষ্যে কলকাতার ধর্মতলা সংলগ্ন মেয়োরোডে অনুষ্ঠানের আয়োজন করা হয়েছে। কলকাতা বিশ্ববিদ্যালয়ে (Calcutta University Exam) বিকম সেমেস্টার ফোর এবং বিএ এলএলবি সেমেস্টার ফোরের পরীক্ষা নেওয়া হবে। দুপুর ২টো থেকে বিকেল ৫টা পর্যন্ত চলবে পরীক্ষা। এই পরীক্ষা বাতিল করার জন্য একাধিকবার জানানো হয়েছিল বিশ্ববিদ্যালয় কর্তৃপক্ষকে। কিন্তু কোন রাজনৈতিক দলের ছাত্র সংগঠনের প্রতিষ্ঠা দিবসের কারণ দেখে পরীক্ষা বাতিল করতে নারাজ বিশ্ববিদ্যালয় কর্তৃপক্ষ। তাই আগে থেকে নির্ধারিত করা দিনেই পরীক্ষা শুরু হতে চলেছে। এদিকে পরীক্ষার সময়ে ছাত্রছাত্রীদের যাতে কোনওরকম অসুবিধা না হয় তার জন্য আটটি হেল্পলাইন নম্বর চালু করেছে তৃণমূল ছাত্রপরিষদ।

কলকাতা বিশ্ববিদ্যালয়ের কোনও পড়ুয়াকে যাতে পরীক্ষাকেন্দ্রে পৌঁছতে ও ফিরতে কোন সমস্যায় পড়তে না হয়, তার জন্য হেল্পলাইন নম্বর প্রকাশ করেছে এবিভিপি কলকাতা বিশ্ববিদ্যালয় ইউনিট। পরীক্ষার্থীদের সুবিধার্থে এবার হেল্পলাইন নম্বর চালু করল টিএমসিপি। এদিকে পরীক্ষার সময়ে ছাত্রছাত্রীদের যাতে কোনওরকম অসুবিধা না হয় তার জন্য আটটি হেল্পলাইন নম্বর চালু করেছে তৃণমূল ছাত্রপরিষদ। হেল্পলাইন নম্বরটি হল-৬৭০৪১৩৭৭৮। সূত্রের খবর, অন্যদিকে কলকাতা বিশ্ববিদ্যালয়ের ছাত্রছাত্রীদের পরীক্ষার স্বার্থ অক্ষুণ্ন রাখতে ABVP CU ইউনিটের তরফে এই হেল্পলাইন চালু করা হয়েছে।

আরও পড়ুন: অফিস টাইমে ফের মেট্রো বিভ্রাট, চরম দুর্ভোগে যাত্রীরা

কলকাতা বিশ্ববিদ্যালয়ের ছাত্রছাত্রীদের জন্য হেল্পলাইন প্রকাশ করলো এবিভিপির। সংগঠনের পক্ষ থেকে এক প্রেস বিবৃতিতে জানানো হয়েছে, ২৮ আগস্ট কলকাতা বিশ্ববিদ্যালয় কর্তৃক ‌পূর্বনির্ধারিত পরীক্ষা বাতিল না করায় উপাচার্যকে আক্রমণে বিশ্ববিদ্যালয়ে তৃণমূলের অস্তিত্ব সংকট প্রকাশ্যে।এভিভিপি বিবৃতিতে জানিয়েছে, পরীক্ষা ছাত্রছাত্রীদের জীবনে একটি গুরুতর অঙ্গ। কোনোও রাজনৈতিক দলের কর্মসূচির কারণে পরীক্ষা বাতিল হওয়া সম্পূর্ণ অযৌক্তিক এবং ছাত্রছাত্রীদের ভবিষ্যতের সঙ্গে নিষ্ঠুর ছেলেখেলা।

২৮ আগস্ট তৃণমূল ছাত্র পরিষদের প্রতিষ্ঠা দিবস থাকার কারণে বিশ্ববাংলা বিশ্ববিদ্যালয় সহ বিভিন্ন কলেজ বিশ্ববিদ্যালয়ে পরীক্ষা স্থগিত রাখা বা পিছিয়ে দেওয়ার হঠকারী সিদ্ধান্তে ইতিমধ্যে ছাত্রছাত্রীদের ভয়ঙ্কর বিপদে পড়তে হচ্ছে। শিক্ষা ও ছাত্রছাত্রীদের স্বার্থরক্ষায় পরীক্ষার তারিখ না পিছানোয় রাজ্য সরকারের রোষানলে কলকাতা বিশ্ববিদ্যালয়ের উপাচার্য শান্তা দত্ত। তাঁর সিদ্ধান্তকে পূর্ণ সমর্থন জানিয়ে তাঁর এই চাপের মুখে সিদ্ধান্তে অনড় থাকার সাহসকে কুর্নিশ জানিয়েছে এবিভিপি। রাজ্য় তৃণমূল ছাত্র পরিষদের সাধারণ সম্পাদক অভিরূপ চক্রবর্তী বলেন, “রাজনৈতিক চিন্তাভাবনায় কলকাতা বিশ্ববিদ্যালয়ের ভারপ্রাপ্ত উপাচার্য শান্তা দত্ত দে-র ২৮ আগস্টকে টার্গেট করে পরীক্ষা ফেলেছেন। যদি কোনও পড়ুয়ার পরীক্ষাকেন্দ্রে পৌঁছতে যদি কোনও সমস্যা হয় কলকাতা বিশ্ববিদ্যালয় তৃণমূল ছাত্র পরিষদের তরফে একটি হেল্পলাইন নম্বর চালু করা হয়েছে। ফোন কিংবা হোয়াটসঅ্যাপ করা যাবে। কেউ এই নম্বরে যোগাযোগ করলেই তৎক্ষণাৎ ব্যবস্থা করা হবে।”

দেখুন ভিডিও