‘ভবিষ্যতে এমন অনুরোধ যেন না আসে’, শাসককে বার্তা উপাচার্যের

কলকাতা: শাসকদলের সঙ্গে সংঘাতের আবহে নির্বিঘ্নে মিটেছে কলকাতা বিশ্ববিদ্যালয়ের (Calcutta University) পরীক্ষার। শিক্ষা প্রতিষ্ঠানের স্বাধিকারের জয় দেখছেন কলকাতা বিশ্ববিদ্যালয়ের ভারপ্রাপ্ত উপাচার্য শান্তা দত্ত দে (CU VC Santa Dutta Dey) বৃহস্পতিবার তৃণমূল ছাত্র পরিষদের প্রতিষ্ঠা বার্ষিকীর অনুষ্ঠান থাকায় একেবারে শেষ মুহূর্তে পরীক্ষা বাতিল করেছে বর্ধমান বিশ্ববিদ্যালয় (Burdwan University)। দিনটির কথা বিবেচনায় রেখে অনেক বিশ্ববিদ্যালয় গ্র্যাজুয়েশন ও মাস্টার ডিগ্রির পরীক্ষাই রাখেনি বৃহস্পতিবার। এই ভাবে তাঁরা সরকার ও শাসক দলের ছাত্র সংগঠনের সঙ্গে সংঘাত এড়ালেও শেষ পর্যন্ত নিজের সিদ্ধান্তে অনড় থাকলেন কলকাতা বিশ্ববিদ্যালয়ের উপাচার্য শান্তা দত্ত (Santa Dutta)। পাশাপাশি, মুখ্যমন্ত্রী মমতা বন্দ্যোপাধ্যায়কেও বার্তা দিয়েছেন তিনি। জানিয়েছেন, ভবিষ্যতে যেন এমন অনুরোধ না আসে।

বৃহস্পতিবার তৃণমূল ছাত্র পরিষদের প্রতিষ্ঠা দিবসে কলকাতার বিশ্ববিদ্যালয়ের পরীক্ষা মিটেছে ‘নির্বিঘ্নে’। পরীক্ষার পর শান্তা দত্ত জানিয়েছেন, ৯৬ শতাংশ ছেলেমেয়ে পরীক্ষা দিয়েছেন। অনেক লড়াই লড়তে হয়েছে, দুশ্চিন্তায় ভুগতে হয়েছে। সিন্ডিকেটের মিটিংয়ে সরকারের সিনিয়র অধিকারিকরা উপস্থিত ছিলেন। ওমপ্রকাশবাবু সেদিন যারপরনাই খারাপ আচরণ করেছেন, যা সকলেই দেখেছেন।”

আরও পড়ুন: ‘অযোগ্য’দের তালিকা প্রকাশ নিয়ে সুপ্রিম কোর্টের নির্দেশ, কী বলছেন কুণাল ঘোষ

তাঁর কথায়, “ওঁরা মুখ্যমন্ত্রীর অনুরোধের কথা উল্লেখ করেন, যেটা আমার ভাল লাগছিল না। না করলেই পারতেন। সিন্ডিকেটের সকলে আমাদের সত্যের পাশে দাঁড়ালেন যে, বিশ্ববিদ্যালয় যখন পরীক্ষার তারিখ ঠিক করেছে, পরীক্ষা হবে। সাধারণ কারণে তা পিছোতে পারে না। আমি তো উপাচার্য হওয়ার আগে ডিন ছিলাম। বিশ্ববিদ্যালয় পরিচালনার কাজও বহু দিন করেছি। তখন থেকেই লক্ষ্য করেছি, স্বতন্ত্রতা শুধু বইয়ের পাতাতেই লেখা রয়েছে। কিন্তু এই ১৬৮ বছর পুরনো বিশ্ববিদ্যালয়ের স্বতন্ত্রতাটাও কোনও একটা বইয়ের পাতায় থেকে যাবে, তা হতে পারে? আজ আমি যখন ক্ষমতাসীন, তখন আমি সেই স্বতন্ত্রতা একেবারে প্রয়োগ করেছি। সেখানে সরকার কোনও নির্দেশ দিতে পারে না। আর তাতে মান্যতা দিয়েছে সিন্ডিকেটও।”

অন্য খবর দেখুন